Cícero Santos

Cícero Santos (tuntud ka kui lihtsalt Cícero; sündinud 26. augustil 1984 Castelos) on Brasiilia jalgpallur, kes mängib poolkaitsjana Brasiilia kõrgliiga klubis Botafogo.

Ta alustas klubikarjääri Minas Geraisi osariigi klubis Tombense, millega liitus 2000. aastal. Brasiilia kõrgliigas debüteeris ta 2003. aastal Bahia meeskonnas. Hiljem on ta Brasiilia kõrgliigas mänginud veel kuue klubi koosseisus: Figueirenses, Fluminenses, São Paulos, Santoses, Grêmios ja alates 2019. aastast Botafogos. Fluminensega võitis ta 2007. aastal Brasiilia karika, São Pauloga 2012. aastal Lõuna-Ameerika klubide karikasarja Copa Sudamericana ning Grêmioga 2017. aastal Lõuna-Ameerika klubide meistrivõistlused Copa Libertadorese ja 2018. aastal Lõuna-Ameerika superkarika Recopa Sudamericana.

Aastatel 2008–2011 mängis Cícero Saksamaal, esmalt kaks hooaega Herthas ja seejärel ühe hooaja Wolfsburgis. Lisaks on ta mänginud hooajal 2014–15 Katari kõrgliiga klubis Al-Gharafa.

Saavutused 
Figueirense
Campeonato Catarinense: 2006
Fluminense
Copa do Brasil: 2007
Primeira Liga: 2016
São Paulo
Copa Sudamericana: 2012
Grêmio
Copa Libertadores: 2017
Recopa Sudamericana: 2018

Brasiilia jalgpallurid
Esporte Clube Bahia mängijad
Fluminense Football Clubi mängijad
Hertha BSC jalgpallurid
VfL Wolfsburgi mängijad
São Paulo FC mängijad
Santos FC mängijad
Grêmio Foot-Ball Porto Alegrense mängijad
Botafogo de Futebol e Regatase mängijad
Bundesliga mängijad
Sündinud 1984